paragraph_text: Beograd (sr. ćir. Београд; 44.83° sjeverno, 20.50° istočno) je glavni i najveći grad Republike Srbije te njeno političko, kulturno, znanstveno i gospodarsko središte. Nalazi se na ušću Save u Dunav, na mjestu razgraničenja jugoistočne i srednje Europe. Jedan je od najstarijih bizantskih gradova. Prema službenom popisu stanovnika iz 2011. godine urbano područje grada ima oko 1.250.000 stanovnika, dok područje utjecaja ima oko 1.700.000 stanovnika.